السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله. واليك يرجع الامر كله. اللهم صل على الحبيب محمد
وعلى ازواجه امهات المؤمنين وعلى ذريتي وال بيته انك حميد مجيد. اما بعد وليمة كل صلاة وليمة كل صلاة. يعني ايه وليمة كل كل صلاة. يعني الكلام اللي هنتكلمه دلوقتي يا اخواني في الله. ويا اخواتنا في الله ده مع كل صلاة. احنا هنتكلم عن ثواب فريضة واحدة بس. لو انت صليتيها صح. ثواب
رضا واحدة بس لو انت صليتها صح امسكوا قلبكم يا جماعة. لان احنا نفاجئ ان من اول ما بنبدأ نستعد للصلاة عداد حسنات لا يتوقف. شلال حسنات لا يتوقف مع كل فريضة من مجرد بدء الاستعداد لمراسم الصلاة. ركزوا معي في هذه الصفقة الهائلة في هذه الوليمة الهائلة
اول حاجة هنتكلم عن ثوابها من اول ما بتبدئي تتوضئي. من اول ما بتبدأي تتوضأ يا ترى ثواب الوضوء ايه؟ ثواب الوضوء يخلع القلب يا جماعة. ثواب الوضوء لا تخيلوا انسان لو انت احتسبت على الله بس عبادة الوضوء. لو انت اتوضيت بنية. لو ربنا قابل منا وضوء واحد شوفوا ربنا يدينا ايه. او
اول حاجة اسباغ الوضوء على المكاره. ربنا يدينا بايه يا رسول الله عليه الصلاة والسلام؟ الا ادلكم على ما يمحو الله به الخطايا. محو محو الامية محو ولا يبقى للخطايا وجود اصلا في الحياة. ويرفع الله به الدرجات. يعني
يمكن بسبب الوضوء بس واحد يبقى في اصحاب اليمين واحد يبقى في اعلى الجنة بسبب الوضوء بس. درجات الجنة تفرق. طيب ايه كمان؟ او يعني من ضمن حاجات الوضوء ان اول ما بتيجي تتوضأ تبدأ الزنوب تقع من كل عضو مية الوضوء مسته. كأن ماية الوضوء دي يا جماعة ما هياش ماية
يعني الزنوب تقع من الايدين من العينين من الودان من البوق من الرأس من الرجلين كأن مية الوضوء دي مش مية ده كأنها مية نار نزلت على شوال السيئات وفتحت فيه فتحات والزنوب قاعدة تقع. اتفتح فتحة في ايديك قاعدة توقع الزنوب. فتحة في عينيك. قاعدة توقع الزنوب. فتحة في ودانك. قاعدة
وقع الذنوب موضوع كبير اوي اوي ان الوضوء بالخطورة داهية منسوب منسوب الزنوب بعد كل وضوء غير منسوب الزنوب قبل كل وضوء غير كمان تخيلوا بقى لو انت اتوضيت وبعد كده قمت مصلي ركعتين. اقبلت على الله بقلبك ووجهك. انت عارف ثوابك ايه؟ وجبت لك الجنة
يعني الوضوء بس بيقفل الموضوع؟ الوضوء بس لو صح وجبت لك الجنة. طب لو انت اتوضيت بقى وعودت نفسك ان انت بعد كل وضوء تقومي مصلية ركعتين بعد كل وضوء لما سيدنا بلال عمل كده الرسول عليه الصلاة والسلام قال له يا بلال اني اسمع دفا عليك بين يدي في الجنة. يا رسول الله
يعني انا سمعت صوت رجليك يا بلال في الجنة. طب الرسول عليه الصلاة والسلام بيقول بين يديه يعني في مقام النبي عليه الصلاة والسلام. يعني في الفردوس الاعلى. يعني بلال
السبب في بلال قال له يا رسول الله اني كلما توضأت صليت ما شاء الله لي ان اصلي. يعني وضوء وبعده ركعتين بصفة مستمرة. يعني ده فردوس اعلى يعني الوضوء سبب للفردوس الاعلى. الوضوء يا اخواني سبب لكل هذه الفتوحات من الله سبحانه وتعالى. طب لو انت اتوضيت وبعد كده بعد الوضوء قلت
اشهد ان لا اله الا الله وحده لا شريك له. واشهد ان محمدا عبده ورسوله. اللهم اجعلني من التوابين واجعلني من المتطهرين اللهم امين. تخيل تاخد ايه؟ فتحت له ابواب الجنة الثمانية. يدخل
من ايها شاء بالوضوء! ده احنا لسة ما دخلناش في الصلاة! ده احنا لسة ما نزلناش المسجد! ده احنا لسة بنرددناش الاذان! ده احنا لسة بنتوضى بس يا جماعة طب الجنة التمانية اتفتحت واحنا لسة في الوضوء. يبقى الوضوء ده مين اللي يضيعه؟ تعرف ان الوضوء ده كلمة السر لدخول حوض النبي عليه الصلاة والسلام يوم القيامة. ها
كلمة السر غرا محجلين. من ايه يا رسول الله؟ من اثر الوضوء. يعني العبادة اللي مرتبطة بدخول الحوض يوم القيامة. العلامة اللي النبي عليه الصلاة والسلام ويعرفك من يوم القيامة هي الوضوء. الوضوء هو كلمة السر اللي بينا وبين النبي عليه الصلاة والسلام. يوم القيامة اللي لما انت تقولها يوم القيامة او تظهر عليك النبي يعرف
ان انت من امته عليه الصلاة والسلام تعرفم الايام دي انتشر الحسد جدا وانتشر السحر كمان يا جماعة. طب نعمل ايه؟ نروح لساحر نروح لكاهن قومي اتوضا الوضوء من اقوى اسباب فك السحر. ازاي ؟ النبي عليه الصلاة والسلام يقول انه اذا استيقظ العبد من الليل فذكر الله
الشيطان بيعقد تلات عقد على قافية احدنا. يعني ايه تلات عقد؟ ربنا بيقول في سورة الفلق ومن شر النفاثات في الايه؟ في العقد. يعني العقد ديت اللي هي طريقة سحر يعني بيعقد تلات عقد على قفيت كل واحد مننا بيسحر له. بيسحر له بتلات عقد فاذا ذكر الله انحلت عقدة. فاذا توضأ انحلت الثانية
فاذا صلى الحالة الثالثة. يبقى الوضوء من اسباب فك العقد، يبقى الوضوء من اسباب فك السحر. يعني يا اخواننا الوضوء من اسباب فك السحر، الوضوء كلمة السر اللي بينا النبي عليه الصلاة والسلام يوم القيامة. الوضوء من اسباب الفردوس الاعلى لو انت صليت بعده. الوضوء لو بعده ركعتين اقبلت عليهم بقلبك ووجهك على الله. ربنا يغفر لك كل
ربنا يوجب لك الجنة. الوضوء من اسباب لو انت قلت الذكر بتاعه بعده فتح ابواب الجنة التمانية. الوضوء يمحو الله به الخطايا ويرفع الله وبالدرجات. الوضوء بيتساقط الذنوب بتاعتك كلها. منك لما تتوضأ. ليه؟ لان الوضوء ده المراسم الملكية للدخول على الملك. سبحانه وتعالى كل
كل ملك له مراسم للدخول عليه. الوضوء ده المراسم الملكية للدخول على الله سبحانه وتعالى. فالدخول على الله محتاج انسان طاهر. وهو ده اللي بيقدمه لنا الوضوء ده اول صفقة. طب الصفقة التانية بقى اللي بعد الوضوء احنا لسه في وليمة كل صلاة احنا لسه في فرض واحد بس. الصفقة التانية يا اخواني في الله السعي للمسجد
افقد السعي لبيت الله سبحانه وتعالى. صفقة السعي للمسجد. امسكوا قلبكم معه بقى يا جماعة. واحنا في الطريق للمسجد. يعني انت في الطريق في المسجد وانت في الطريق لسجادة الصلاة بتاعتك على اوضة النوم بتاعك وايه بتاعتك وانت في الطريق للمسجد اول حاجة بتتحاسب تلات انواع من الحساب. على نفس
عمل هو عمل واحد. بتتعامل تلات انواع من الحساب. النوع الاول بتتعامل قطاعي. يعني ايه قطاعي؟ بالخطوة. بالخطوة ما رفعت يا رجل. رجلك في خطوة حط عنك بها خطيئة ورفعت بها درجة. يا اخوانا دي الدرجة في الجنة الفرق بين الدرجة والدرجة زي الفرق بين السما والارض
ربنا بيعاملك بالخطوة وربنا بيديك السواب على الخطوة. الخطوة من رجليك لطريق ربنا غالية. امال الخطوة من قلوبنا لربنا؟ غالية عند ربنا قد ايه ؟ يبقى اول حاجة حساب بالخطوة. طب والنوع التاني من الحساب مش حساب قطعي حساب جملة بقى. ما من غدا الى المسجد او راح اعد الله له نزلا
اي وليمة في ضيافة الله اعد الله له نزلا في الجنة كلما غدا او راح. ولي ما في ضيافة الله لو ملك السعودية عزمك على وليمة لو راجل اعمال ملياردير عزمك على وليمة. تخيل كده الله عزمك على
لوليمة في الجنة. تخيلوا بكل مرة رحت فيها المسجد او رجعت بها من المسجد. يبقى ده يبقى ده حساب جملة. الحساب التالت على نفس الخطوات على نفس المشوار ان بيبدأ حساب عداد الصلاة. يعني انت رايح تصلي في المسجد من اول ما خطوة خطتها من اول ما
فتحت باب الشقة وقفلت وراك بدأت عداد حسنات الصلاة الصلاة بدأت يعني انت كل ده الربع ساعة اللي انت رحت فيها وقعدت كل ده محسوب على محسوب على الصلاة. يبقى دي تلات انواع من الحساب. على نفس المشوار. طيب وايه كمان؟ تخيل بقى ان الارض اللي انت مشيت عليها للمسجد تشهد لك
يوم القيامة عند الله شاهد من الشهود لك كتر شهودك. ساعة العرض على الله محتاجين شهود كتير يشهدوا لنا يا جماعة. محتاجين ان كل واحد احنا نصيحة قلنا له حاضر هنمتثل لامر الله يشهد لنا يا رب اطاعه لما دعيتهم الى الله. محتاجين كل يوم يشهد لنا ان احنا ابتنسناه في العمل الصالح
انا يوم جديد وعلى عملك شهيد. محتاجين الملكين اللي بيكتبوا اعمالنا يشهدوا لنا. محتاجين ان الارض اللي اطعنا ربنا عليها تشهد لنا محتاجين الصحبة الصالحة اللي اطعنا ربنا معها تشهد لنا محتاجين يا اخواننا محتاجين شهداء كتير فمن ضمن الشهود اللي اللي انت تشهده
ساعة العرض على الله الارض اللي انت مشيت عليها لكل مشوار. طيب وايه كمان؟ وايه كمان غير كده؟ قال رسول الله صلى الله عليه وسلم بشر المشائين في الظلم الى المساجد يعني اللي بيمشوا بقى في صلاة الفجر واللي بيمشوا في صلاة العشاء والدنيا ضلمة بقى بالنور التام يوم القيامة. يبقى
مشوار الفجر ده كمان بالزات من اسباب النور التام. يوم القيامة. ايه رأيكم في الصفقات دي يا جماعة؟ طب ايه رأيكم بقى في الصفقة اللي بعدها؟ صفقة الاذان. صفقة الاذان يعني
وانت بقى بادئ بدري من قبل الانام بتلات دقايق الادان هيدن عليك وانت في الطريق. او الاذان هيدن عليك وانت في البيت. طب صفقة الاذان ديت تلات صفقات في بعض
اول حاجة ثواب التجاوب مع الاذان. رقم اتنين ثواب ترديد الاذان. رقم تلاتة ثواب الذكر بعد الاذان. سواد التجاوب مع الاذان. يعني ايه التجاوب مع الاذان؟ النبي عليه الصلاة والسلام كان اذا سمع الاذان وثب عليه الصلاة والسلام
اما مشن عبودية يا جماعة. طيب لما تبدأ الاذان كده بقى وتقوم انت قايلة بقى مع سماع بدء الاذان. وانا اشهد ان لا اله الا الله وحده لا شريك له وان محمدا صلى الله عليه وسلم عبده ورسوله. رضيت بالله ربا وبالاسلام دينا
وبمحمد صلى الله عليه وسلم نبيا ورسولا. لما انت تقول كده مع بداية الاذان وتتجاوب غفرت لك ما تقدم من وما تأخر. يا نهار ابيض! امال اللي يردد الاذان في صحيح مسلم وجبت له الجنة؟ طيب واللي يدعي بعد الاذان لو كان من اللي ردده الاذان يستجاب دعاؤه. ده ثواب
الترديد الجنة واجابة الدعاء. طيب وبعد الاذان لو انت صليت على النبي عليه الصلاة والسلام مرة يصلي الله عليك بها عشرا. طب لو انت قلت بعد الاذان اللهم ورب هذه الدعوة التامة والصلاة القائمة ات محمدا الوسيلة والفضيلة وابعثه اللهم مقاما محمودا الذي وعدته الله اكبر
وجبت لك شفاعة النبي صلى الله عليه وسلم. الجنة ومغفرة كل ما تقدم وما تأخر يعني ما فيش نار وشفاعة النبي عليه الصلاة والسلام واجابة الدعاء. وربنا يصلي على ايه
ايه ده يا جماعة! وليمة كل صلاة! ده الفرصة دي قدام قلوبنا كل صلاة يا اخواننا. طب دخلت المسجد بقى وبين الاذان والاقامة انت في اوضة نومك كنت بتصلي الفريضة بتاعتك تقعدي بين الاذان والاقامة وتصلي السنة بين الاذان والاقامة. وتسيبي مسلا عشر دقايق او ربع ساعة بين الاذان والاقامة قاعدة على سجادة الصلاة بتاعتك
عشان النساء شقائق الرجال لتشتركي في الاجر باذن الله. طب انت قعدت بقى في المسجد بالاذان والاقامة؟ اول حاجة الملايكة قاعدة تصلي لك وتدعي لك. الله الله اكبر انت قاعد بتصلي السنة والملايكة قاعدة تدعي لك. تاني حاجة. ثواب الصلاة. انت في صلاة ما دمت منتظر الصلاة. يعني عديت الصلاة كمان شغال. طيب
وبعد كده قال رسول الله صلى الله عليه وسلم الدعاء بين الاذان والاقامة لا يرد. لا يرد. يا بختك! يا اللي عندك عندك مشكلة او حاجة واول ما سمعت الادان جريت على المسجد عشان الدعاء الذي بين الاذان. والاقامة لا يرد لانك انت سارعت في اجابة نداء
فربنا يسارع في اجابة ندائك بازن الله سبحانه وتعالى. صفقة السنة القبلية. صفقة السنة القبلية. احنا كل ده حسنات حسنات حسنات يا اخواننا انا حاسس ان صحب حسنات جت غطت راسنا وقاعدة تمطر حسنات. يعني عداد حسنات مهول ده
كل ده مع كل فريضة يا ما انت كريم يا رب. الصلاة بتفكرنا وربنا كريم قد ايه. ربنا سبحانه وتعالى عطاؤه عظيم قد ايه. ربنا سبحانه وتعالى قد ايه يا اخواني؟ السنة القبلية. السنة القبلية ناخدها سنة سنة ولا ناخد السنة على بعضها؟ سنة على بعضها. اللي يصلي اتناشر ركعة نافلة في اليوم
بنى الله له بيتا في الجنة. شوفوا الواحد عشان يجيب بيت في الدنيا بتطلع عينيه. ويسافر برة وفي الاخر يجيب بيت في الدنيا بيت في الجنة يا رب باتناشر ركعة نافلة. يا رب انت كريم للدرجة ديت. طب ايه قيمة كمان السنة القبلية؟ وايه قيمة النوافل؟ جبر نقص الفرائض
انت بتصلي دماغك بتروح في الشرق والغرب وانت بتصلي. انت بتتأخر عن الصلاة في احيان. انت ممكن يروح منك فجر في احيان. ايه اللي بيجبر نقص الفرائض النوافل؟ عشان كده النوافل ديت يعني كانت لسه بنتي بتقول لي يا ابي هو النوافل دي مهمة صليها جنب الفرائض؟ قلت لها يا مريم النوافل دي عاملة زي السور بتاع الفيلا. السور
ده حماية يوم ما تقصري هتقوم جاية في النوافل وتفضل الفرائض سليمة طيب نافلة الضهر الاربع ركعات اللي قبل الضهر. فيفتح لها ابواب السماء. الله اكبر يعني الدعاء مستجاب ما بين اذان واقامة الضهر
طيب الركعتين اللي قبل الفجر خير من الدنيا وما فيها. امال الفجر نفسه يا جماعة اومال الضهر نفسه يا جماعة؟ اومال الفرائض يا اخوانا يبقى وليمة كل صلاة صفقة السنة القبلية. بعد كده صفقة الصف ايه؟ تكبيرة الاحرام. دي بقى من اعظم الصفقات صفقة ان
الله اكبر يبقى انت واقف وراه بتقول الله اكبر. ان الناس وهي في المساجد بتقول الله اكبر انت واقفة على سجادة الصلاة وبتقولي الله اكبر. يبقى صفقة لعل الله يتقبل يا اخواننا ربنا شكور. صفقة تكبيرة الاحرام. الرسول عليه الصلاة والسلام بيقول ان
من ادرك اربعين يوما تكبيرة الاحرام كتبت له براءتان. براءة من النار وبراءة من النفاق. يعني ايه؟ يعني واحد عنده سرطان. وما فيش علاج له في الدنيا. قام واحد قام جايب له
وشريط دواء من متين حباية. قال له الشريط ده لو خدت المتين حباية بس كل حباية في معادها بالزبط انت هتروح ان شاء الله بعد الميتين حباية. يبقى براءة من السرطان خلاص الراجل ده يحتفي بها قد ايه؟ يعني تكبيرة الاحرام متين حباية من تكبيرة الاحرام بتروق من
النفاق وبراءة من النار ازاي؟ ان كل تكبيرة احرام طوبة ميتين طوبة من تكبيرة الاحرام بيكونوا جدار عازل عن النار جدار عازل عن جهنم ولا اعوذ بالله. يبقى تكبيرة الاحرام دي عظيمة قد ايه يا جماعة
اربعين يوم صعبين يا شيخ. اربعين يوم صعبين ازاي يا حبيب قلبي؟ ده الموزف بيقعد اربعين سنة بيحافز على تكبيرة الاحرام بتاعة الامضاء بتاعة الامضاء الساعة تمانية الصبح في الشغل وما يتأخرش عنها والناس تقول عادي هو ده الطبيعي. اربعين يوم متين تكبيرة احرام يا جماعة بتمنهم الجنة. متين تكبيرة احرام تمنهم ان
النفاق اللي في قلوبنا آآ يروقوا ويتعالجوا. يا بخته اللي هيحافظ على تكبيرة الاحرام. بعد كده صفقة الصف الاول. وليمة الصف الاول لام الصف الاول ده بقى يا جماعة انا باحس ان الصف الاول ده النصوص بتاعته كلام خطير. ما يتقالش عليه الكلام ده خطير يا اخواننا. خطير ازاي؟ لو يعلم الناس ما في الصف الاول
اتهموا عليه. يعني ايه اتهموا؟ يا اما من الاستهام الاقتتال كانوا يقتتلوا عليه. يا اما من الاستهام اللي هي القرعة او المسابقة كانوا يتسابقوا. يعني الناس دلوقتي تتسابق على مين اللي يتعين في الوزيفة الفلانية على مين انما كانت الناس عملت مسابقة مين اللي يقف في الصف الاولاني في كل صلاة في كل مسجد
من المساجد لو الناس عارفة قيمة الاخرة. لو الناس مركزة في قيمة الاخرة. لو يعلم الناس ما في الصف الاول لاستهموا عليه. ايه الكلام الصف الاول بقى والملائكة تصلي على آآ الصفوف الاولى. يعني الصف الاول ده الملايكة بتدعي لاهله دعاء خاص. وذكر الامام ابن القيم رحمه الله
ان قربك من الله ساعة رؤية الله في الجنة على قدر قربك من الامام في صلاة الجماعة. على قد ما انت قريب من الايمان بقى مع الرجالة الكلام ده على قد ما انت قريب من الامام في صلاة الجماعة على قد قربك من الله في آآ النظر لوجه الله سبحانه وتعالى. يبقى دي
صفقة الصف الاول صفقة الجماعة بقى وبدأت الجماعة. وبدأت الجماعة. صفقة الجماعة. انا قبل ما اقول لكم صفقة الجماعة من صلى العشاء في جماعة فكأنما قام نصف الليل ومن صلى الفجر في جماعة فكانما قام الليل كله. يعني قيام الليل كله بسبب ايه؟ بسبب صلاتين جماعة. صلاتين جماعة. صلاة الجماعة سبعة وعشرين
ضعف يا اخواني في الله. صلاة الفرض قعد السلف جاء له ضيوف ساعة صلاة العشاء. فاتكسف انه يروح يصلي في الجامع. فقام قاعد معهم راحت عليه صلاة الجماعة. جري على
مسجد لقى الجماعة فاتته. قال اعمل ايه؟ قال انا هصلي العشاء سبعة وعشرين مرة. سبعة وعشرين مرة صلى العشاء. يعني سبحان الله موقف غريب ولكن يعني ايه فبيقول فنمت في هذه الليلة فرأيت اقواما آآ يعني ناس بتجري على الافراس بتاعتها كل واحد راكب فرس وبيجري وهو بيجري
فرسه مش قادر والفرس متعثر ومش قادر يحصله. فقاعد يحاول مش قادر فالتفت لواحد منهم وقال له لقد ادركنا العشاء في الجماعة وانت لم تدركها معنى لذا لن آآ تدركنا يعني يعني يا اخواننا يعني ايه صلاة الجماعة يا اخوانا يعني ما تقرب عبدي الي بشيء
احب الي مما افترضته عليه. احب شيء الى الله هي الفريضة. يعني احب عمل تتقرب به الى الله هي صلاة الفريضة. وصلاة الجماعة هي احسان. صلاة الفريضة طيب ايه كمان ؟ ان اللي يتوضأ في بيته ويذهب ليصلي في المسجد يأخذ الفريضة له اجر حجة. يعني الخمس فرائض بخمس حجات
خمس حجات والخمس نوافل لو اتوضيت في بيتك ورحت بخمس عمرات. يعني خمس عمرات وخمس حجات ده ده ثواب الجماعة. خلصت الجماعة الازكار بعد الصلاة بقى. يعني ازكار ما بعد الصلاة. اية الكرسي متين حرف. تقريها بعد كل صلاة بالفين حسنة. لان الحرف بعشر حسنات بالفين
حسنة في خمس فروض بعشر تلاف حسنة من اية الكرسي بس بعد كل فريضة. طيب سبحان الله تلاتة وتلاتين الحمد لله تلاتة وتلاتين الله اكبر تلاتة وتلاتين. لا اله الا
وحده لا شريك له له الملك وله الحمد وهو على كل شيء قدير. تمام المئة. مية في عشرة بالف. في خمس فرائض بخمس تلاف. يعني الذكرين اللي انا قلتهم دول بس
خمستاشر الف حسنة يوميا يا جماعة. خمستاشر الف حسنة يوميا. يعني انتم متخيلين اضربوها في الشهر يبقى في تلاتين بكم احنا بنتكلم في ملايين الوقتي يا جماعة في الشهر. طب اضرب في السنة طب اضرب في العمر. مضيعين كتير اوي يا اخواني. مضيعين كتير ده ده اذكار ما بعد الصلاة السنة البعدية
اتناشر ركعة ها قلنا ببيت في الجنة. وقلنا ان الملائكة تفضل تصلي عليك ما دمت في المصلى. يعني يعني قضية وقلنا ان النوافل بيجبر بها نقص الفرائض لحظات والعمر هينتهي يا جماعة. لحظات والعمر هيروح. لحد امتى؟ هنفضل مضيعين اعمارنا. ده ده ثواب كل فريضة وليمة كل صلاة. سحائب الحسنات
بتمطر حسنات مع كل فريضة يا اخواني واخواتي في الله. عداد حسنات مهول شغال مين اللي يضيع الصفقات الجبارة داهية هنندم على كل دقيقة عدت علينا. هنندم على كل لحظة عدت علينا. العمر بتاعنا عامل زي واحد موجود على المكتب بتاعه شيك. بمليون
دولار وهو مش عارف قيمته. فمراته بتقول له انا عايزك تجيب لي حاجات من السوق. قام قالب الشيك وقال لها عايزة ايه؟ عايزة كوسة وفاصوليا وخيار واتكتب. وبعد شوية عايز
يسمع ويطرح حاجة فقام ايه عامل الجمع بتاعه والحساب بتاعه على الورقة بعد كده الورقة اتوسخت قام مطبقها رميها في الزبالة جه عامل القمامة شالها رماها في المزبلة الكبيرة اتحرقت
فلما ييجي الراجل ده حد يقول له قيمة الورقة اللي كانت على مكتبه هيندم قد ايه؟ لما يوم القيامة نعرف قيمة عمرنا هنندم قد ايه يا جماعة؟ على هذا العمر
العظيم على هذه اللحظات العظيمة على هذه الدقائق الغالية التي كنا نفرط فيها وليمة كل صلاة مفتاحها ان اول ما تسمع الاذان فورا اول ما تسمع الاذان زي النبي عليه الصلاة والسلام تثب كانه لا يعرفنا ولا نعرفه وتنطلق الى الله حلها الطلبية الفورية فور سماع الاذان اول ما تسمعي
الاذان لبيك اللهم لبيك. لبيك اللهم لبيك وتنطلق الى الله. ساعتها هنفوز بالوليمة العظيمة دي. ربنا يفتح لنا من ابواب طاعته ما يرضى به ربنا يثبتنا على طاعته. ربنا يبارك فيكم. رمضان قرب. يلا نقرب. رمضان قرب. يلا نعمل طاعات بقى. ونسخن ونجتهد علشان ندخل
رمضان واحنا جاهزين لان وليمة كل صلاة دي برة رمضان بالسواب اللي احنا قلناه. جوة رمضان اضربي في سبعمية ضعف بقى اضرب في اضعاف كثيرة. رمضان قرب يلا نقرب سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا